***M E G H Í V Ó***

Örömmel értesítjük, hogy Kragujevac városa 2014 május 14-15-én házigazdája lesz az ötödik alkalommal megrendezésre kerülő **Délkelet-európai autóipari üzleti fórumnak, a „SEE Auto Compo Net 2014”-nek.**

Az „SEE Auto Compo Net 2014” szervezői, a Kragujevaci Regionális Gazdasági Kamara – Nyugat-Balkán Autóipari Központ, és a Közép Szerbiai Regionális Autóipari Klaszter. Idén a vásár díszvendége a Bács-Kiskun Megyei Kereskedelmi és Iparkamara lesz.

***Kamaránk az érdeklődőknek közös buszos kiutazást szervez, melynek költségeit részben téríti. A szállást a beérkezett igények alapján a kamara lefoglalja, és teljes költségét téríti. A kiállítani vágyók számára a lehetőséget (stand) ingyenesen biztosítjuk.***

Az „SEE Auto Compo Net 2014”, Szerbia és Délkelet-Európa autóalkatrész gyártóinak, egyik legjelentősebb téma specifikus nemzetközi vására a 2014-es évben. A vásáron idén is, mint az elmúlt évek folyamán, megjelennek az autóiparhoz kapcsolódó szolgáltatások nyújtói, a gépkocsik fenntartását, szervizelését biztosító alkatrészgyártó és szolgáltató cégek képviselői.

A Fórum első napjának témája „Az autóipar, mint a nemzetgazdaság fejlődésének hordozója”, mely keretein belül a Szerb Gazdasági Kamara autóipari ágazatának konzultációs értekezletére kerül sor. A második napon megrendezendő konferencia témája „Az üzleti együttműködés formái Délkelet-Európa autóiparán belül”. A kétnapos rendezvény a tematikus előadások mellett B2B tárgyalások lebonyolításának ad helyet.

Annak reményében, hogy felismeri a lehetőségeket, melyeket a Fórum az Ön cége számára nyújthat, tisztelettel meghívjuk, vegyen részt az előadásokon és a B2B megbeszéléseken. **A csatolt jelentkezési lapot április 14-ig kérjük visszaküldeni a** **meszaros.monika@bkmkik.hu** **e-mail címre. Érdeklődni a 06 70 930 1802 telefonszámon Mészáros Mónikánál lehet.**